

Τετάρτη, 10/09/2025

**ΔΕΛΤΙΟ ΤΥΠΟΥ**

**"Μνήμες Μικρασίας" - Ένα "ταξίδι" στον πολιτισμό του Μικρασιατικού Ελληνισμού-Την Κυριακή 21 Σεπτεμβρίου 2025, στις 19:00, στο Ανοιχτό Γήπεδο Μπάσκετ Αρκαλοχωρίου**

Ο Δήμος Μινώα Πεδιάδας και ο Πολιτιστικός Σύλλογος Αρκαλοχωρίου, με τη στήριξη της Περιφέρειας Κρήτης, διοργανώνουν μια ξεχωριστή εκδήλωση τιμής και μνήμης για τις αλησμόνητες πατρίδες, την Κυριακή 21 Σεπτεμβρίου 2025, στις 19:00, στο Ανοιχτό Γήπεδο Μπάσκετ Αρκαλοχωρίου.

Η εκδήλωση «Μνήμες Μικρασίας» φιλοδοξεί να αποτελέσει ένα "ταξίδι" στον πολιτισμό και την ιστορία του Μικρασιατικού Ελληνισμού μέσα από τον λόγο, τη μουσική, το χορό και τις γεύσεις της Μικράς Ασίας.

Ομιλητές θα είναι ο Μητροπολίτης Αρκαλοχωρίου, Καστελλίου και Βιάννου κ.κ. Ανδρέας, Ομότιμος Καθηγητής της Θεολογικής Σχολής Θεσσαλονίκης, ο Αντιπεριφερειάρχης και Δικηγόρος Ηρακλείου Νικόλαος Σκουλάς και ο Ιατρός, Τακτικός Καθηγητής Ιατρικής Σχολής Πανεπιστημίου Ιωαννίνων, τέως Πρόεδρος Δημοτικού Συμβουλίου Ηρακλείου, Γρηγόριος Πασπάτης ενώ χαιρετισμό θα απευθύνει ο Δήμαρχος Μινώα Πεδιάδας Βασίλης Κεγκέρογλου.

Την εκδήλωση θα συντονίσει και θα παρουσιάσει ο δημοσιογράφος Κώστας Μπογδανίδης.

Θα συμμετάσχουν επίσης, ο Σύλλογος Αλατσατιανών Ηρακλείου, ο Σύλλογος Νέας Αλικαρνασσού «Η Αρτεμισία», ο Σύλλογος Λογάρι Γεύσεων καθώς και οι Πολιτιστικοί Σύλλογοι Φιλισσίων, Ρουσοχωρίων, Καλού Χωριού, Στείρωνα, Παρτίρων, Πανοράματος, Γαρίπας και Κάτω Πουλιών.

Οι Πολιτιστικοί Σύλλογοι της περιοχής θα παρασκευάσουν μικρασιατικά εδέσματα, τα οποία θα δοκιμάσουν όλοι οι παρευρισκόμενοι.